(1)

Muutetaan 13 artikla seuraavasti: a) 5 kohdasta tulee 3 kohta; b) 3 kohdasta tulee 4 kohta, ja se korvataan seuraavasti: ”4. Jäsenvaltio saa 4 000 euron kiinteän summan jokaista sellaista uudelleensijoitettua henkilöä kohti, joka on sijoitettu uudelleen noudattaen unionin yhteisiä vuotuisia painopisteitä, jotka määritetään 6 ja 7 kohdan nojalla maantieteellisten alueiden ja kansallisuuksien ▐ osalta. Seuraavat heikossa asemassa olevat pakolaisryhmät kuuluvat joka tapauksessa 6 ja 7 kohdan nojalla määritettyihin unionin yhteisiin vuotuisiin painopisteisiin riippumatta maantieteellisiä alueita ja kansallisuuksia koskevista vuotuisista painopisteistä: — lapset ja naiset, jotka ovat vaarassa joutua erityisesti henkisen, fyysisen tai seksuaalisen väkivallan tai hyväksikäytön kohteiksi, — yksin matkustavat lapset, jos uudelleensijoittaminen on heidän etunsa mukaista ja Euroopan unionin perusoikeuskirjan sekä lapsen oikeuksista tehdyn Yhdistyneiden Kansakuntien yleissopimuksen mukaista, — henkilöt, joilla on erityistä hoitoa edellyttäviä vakavia terveydenhoitoon liittyviä tarpeita, erityisesti terveydellisiä ongelmia, jotka voidaan hoitaa vasta uudelleensijoittamisen jälkeen, — väkivallasta ja kidutuksesta henkiin jääneet, — henkilöt, jotka tarvitsevat kiireellisesti uudelleensijoituspaikan oikeudellisista ja suojelullisista syistä.” c) Lisätään kohta seuraavasti: ”4 a. Tämän artiklan mukaista rahoitusta ensimmäistä kertaa hakevat jäsenvaltiot saavat 6 000 euron kiinteän määrän kutakin uudelleensijoitettua henkilöä kohti ensimmäisenä kalenterivuonna ja 5 000 euroa toisena vuonna. Seuraavina vuosina kiinteä määrä on 4 000 euroa kutakin uudelleensijoitettua henkilöä kohti. Jäsenvaltioiden kahtena ensimmäisenä osallistumisvuonna saama lisämäärä investoidaan kestävän uudelleensijoittamisohjelman kehittämiseen.” d) 4 kohdasta tulee 5 kohta, ja se korvataan seuraavasti: ”5. Jos jäsenvaltio uudelleensijoittaa useampaan kuin yhteen 6 ja 7 kohdan mukaisesti määritellyissä unionin yhteisissä uudelleensijoittamista koskevissa vuotuisissa painopisteissä tarkoitettuun ryhmään kuuluvan henkilön, se saa kyseistä henkilöä kohti myönnettävän kiinteän summan vain kerran.” e) Korvataan 6 kohta seuraavasti: ”6. Jotta olisi mahdollista saavuttaa tämän päätöksen tavoite, jonka mukaan uudelleensijoittamisesta on määrä tehdä tehokas suojeluväline, komissio määrittää unionin yhteiset uudelleensijoittamista koskevat vuotuiset painopisteet antamalla delegoituja säädöksiä 52 a artiklan mukaisesti ja 52 b ja 52 c artiklan ehtojen täyttyessä .” (f) Lisätään kohdat seuraavasti: ” 7. Sellaisen odottamattoman hätätilanteen varalta, joka edellyttää uudelleensijoittamista koskevien unionin vuotuisten painopisteiden muuttamista nopeasti, tämän artiklan mukaisesti annettuihin delegoituihin säädöksiin sovelletaan 52 d artiklassa säädettyä menettelyä. 8. Kahdenkymmenen kalenteripäivän kuluttua siitä, kun 6 ja 7 kohdan mukaisesti laadituista unionin yhteisistä uudelleensijoittamista koskevista vuotuisista painopisteistä tehdystä komission päätöksestä on ilmoitettu, jäsenvaltioiden on toimitettava komissiolle arvio niiden henkilöiden lukumäärästä, jotka ne aikovat uudelleensijoittaa kyseisen päätöksen mukaisesti seuraavan kalenterivuoden aikana. Komissio toimittaa nämä tiedot Euroopan parlamentille ja neuvostolle. 9. Jäsenvaltiot ilmoittavat unionin yhteisten vuotuisten painopisteiden mukaisesti toteutettaviin uudelleensijoittamistoimiin myönnettävien taloudellisten kannusteiden tuloksista ja vaikutuksista 50 artiklan 2 kohdan mukaisessa kertomuksessa ja komissio ilmoittaa niistä 50 artiklan 3 kohdan mukaisessa kertomuksessa.”